GiliGold/VAD_KnessetCorpus huggingface dataset:
מכלוף מיקי זוהר: אנחנו לא נגענו בנושאים חברתיים, תמיד נגענו בנושאים ביטחוניים וכלכליים, ועכשיו אנחנו גם נוגעים בנושאים חברתיים בזכות הוועדה הזאת.
מכלוף מיקי זוהר: אגב, אתה צריך אולי לברך על סגירת הוועדה, כי היא לוקחת לכם הרבה הרבה מאוד קרדיט בציבור.
מכלוף מיקי זוהר: ואני חייב לומר שמעבר לוועדה המדהימה שלה זכיתי - - -
אלעזר שטרן: זה גדול עליי, אני לא מצליח להבין.
מכלוף מיקי זוהר: אתה לא תצליח להבין, אתה לא פוליטיקאי, אתה מיפי הנפש.
יואב בן צור: אלעזר, תן לו כמה מילים, מהתחלה, תן לו קצת, לא הרבה.
אלעזר שטרן: הוא פונה אליי, מה אתה - - -
יואב בן צור: אבל הוא בהתחלה, נו בחייך.
אלעזר שטרן: אני נתתי לו לדבר, לא הפרעתי לו.
מכלוף מיקי זוהר: לא רק שזכיתי לוועדה מדהימה, זכיתי למנהלת ועדה מדהימה, אריאלה אהרון, שעשתה עבודה מדהימה בוועדה הזאת.
מכלוף מיקי זוהר: הבאנו יחד, אריאלה, להישגים רבים, ואני באמת באמת מעריך את עבודתך.
מכלוף מיקי זוהר: ואין לי צל של ספק שכל מי שיזכה בך כמנהלת ועדה יזכה במנהלת מקצועית, רצינית ואיכותית, ואני מודה לך על כל העבודה הקשה, עד שעות ממש מאוחרות בלילה באמת כדי להביא דיונים רציניים ומקצועיים.
מכלוף מיקי זוהר: וזה בעיני אחד מהדברים הפחות טובים באירוע הזה שאני מחליף את התפקיד שלי, שהוועדה הזאת כבר לא תוכל לפעול.
מכלוף מיקי זוהר: ועדת הכנסת בעיני, חברים, היא ועדה שצריכה לדאוג לאינטרסים של הציבור, ואני אסביר גם למה, כי אומרים שזאת ועדה רק פנים הכנסת, אבל זה לא בדיוק נכון.
מכלוף מיקי זוהר: נכון, היא פנים הכנסת, היא מטפלת בסוגיות בתוך הכנסת, אבל יש לה את היכולת להשפיע איך הדברים ייראו בסוף, לאן לנווט את הדברים.
מכלוף מיקי זוהר: ואני, ברוך השם, בשלוש שנים האחרונות כמעט, שאני פה בכנסת, זכיתי להכיר הרבה מאוד חברי כנסת רציניים, ראשי ועדות רציניים, והוועדה הזאת בסופו של דבר תכריע לאיפה כל דבר ילך.
מכלוף מיקי זוהר: ואני מבטיח לכם שההחלטות יהיו ענייניות, ממלכתיות, לטובת הציבור, תוך כדי שמירה של רצון רוב הציבור ששלח אותנו לפה לכנסת, וגם שמירה על זכויות מיעוט, חבר הכנסת אחמד טיבי.
מכלוף מיקי זוהר: הוועדה הזאת תשמור גם על זכויות מיעוט וגם על זכויות הרוב, והיא תעשה את הכול בצורה הכי ממלכתית והכי רצינית כדי שהכנסת תוכל לומר שהיא עושה את עבודתה נאמנה.
מכלוף מיקי זוהר: וגם אם נצטרך להיאבק לפעמים בכלים הפרלמנטרים שעומדים לרשותנו מול מאבקים של האופוזיציה שיהפכו להיות פופוליסטיים מדיי, את זה אנחנו נעצור, אני כבר אומר.
מכלוף מיקי זוהר: פופוליזם לא יהיה בבית ספרי, אני לא מתחבר לזה, לא התחברתי לזה אף פעם.
מכלוף מיקי זוהר: אני לא פוליטיקלי קורקט, זה ידוע, ואני גם לא פופוליסט.
מכלוף מיקי זוהר: אני עושה את הדברים בצורה הכי רצינית והכי עניינית.
מכלוף מיקי זוהר: ואני חושב ששותפי דודי הוא בדיוק אותו האדם, ואנחנו נשתף פעולה, לדעתי, בעניינים האלה בצורה הכי יעילה שיש.
מכלוף מיקי זוהר: כמובן שאני מצפה לשיתוף פעולה מדהים איתכם, אני מצפה כמובן לשיתוף פעולה עם ירדנה היקרה; עם ארבל כמובן; עם אתי, נועה ומור, שיהיה בהצלחה; ועם יושב-ראש הכנסת שלנו יולי אדלשטיין שהוא לא פה וחבל, היה צריך לבוא; עם מנכ"לו; וכמובן איתך, דודי, אין לי ספק שיהיה שיתוף פעולה פורה.
מכלוף מיקי זוהר: אז אני מאחל לכולנו הצלחה.
רוברט אילטוב: ועם חברי הוועדה אתה לא מתכוון לשתף פעולה?
רוברט אילטוב: רק שנדע.
יואב בן צור: אפשר לדבר?
מכלוף מיקי זוהר: חברי הוועדה?
מכלוף מיקי זוהר: אתה יודע מה, תן לי לחשוב על זה.
רועי פולקמן: 24 שעות מראש תגיש בקשת דיבור.
מכלוף מיקי זוהר: רגע, רגע, אם אני לא טועה אני צריך את הקול שלכם, לא?
מכלוף מיקי זוהר: אז אני אמצא דרך לשתף פעולה גם איתכם.
מכלוף מיקי זוהר: אני באמת מאחל לנו הצלחה גדולה, ובעזרת השם נעשה ונצליח.
מכלוף מיקי זוהר: עכשיו יש לנו מינוי לא פחות חשוב של חברי יואב קיש ליושב-ראש ועדת הפנים.
מכלוף מיקי זוהר: זה הנוסח?
<אתי בן יוסף: זה הנוסח.
מכלוף מיקי זוהר: אפשר להתחרט, יואב?
יואב קיש: זה אתה מציג.
רוברט אילטוב: זה הזמן לשנות.
ענת ברקו: אתי, אני מקודם הצבעתי ואני לא חברת ועדת הכנסת, אני רוצה רק לוודא.
יואב קיש: לא הייתה בעיה, היו שני אנשים.
ענת ברקו: אם לא היו מספיק אנשים.
ענת ברקו: ידעתי שלא היו מספיק אנשים, בסדר?
ענת ברקו: רק לוודא את זה.
מכלוף מיקי זוהר: ועדת הכנסת ממליצה בפני ועדת הפנים והגנת הסביבה לבחור בחבר הכנסת יואב קיש לכהן כיושב-ראש הוועדה במקום חבר הכנסת דודי אמסלם.
מכלוף מיקי זוהר: מי בעד?
ענת ברקו: אני יכולה להצביע?
<קריאה: כן, את ממלאת מקום.
מכלוף מיקי זוהר: נמנע אחד.
מכלוף מיקי זוהר: נמנע – 1
מכלוף מיקי זוהר: ההחלטה התקבלה, ואנחנו מאחלים לך בהצלחה.
מכלוף מיקי זוהר: ועכשיו אנחנו צריכים לרדת לוועדת הפנים.
יואב בן צור: שנייה, רק מילה.
<אתי בן יוסף: אבל רוצים לדבר.
מכלוף מיקי זוהר: מי?
יואב קיש: יואב בן צור רצה לדבר.
יואב בן צור: אדוני היושב-ראש.
יואב בן צור: א', אני רוצה לברך את המשמר היוצא חבר הכנסת יואב קיש, עברנו איתך תקופה מעניינת, מאתגרת.
יואב בן צור: אני חושב שניהלת את הוועדה בכבוד ובהדר כמסורת הפיקוד, תנועת האצ"ל, החירות, כל מה שאפשר לומר, אני חושב שעשית את זה יפה מאוד.
יואב בן צור: לא התפטרת מאיתנו כי תראה אותנו בוועדת הפנים, תמשיך לסבול מאיתנו שם.
יואב בן צור: אני רוצה לאחל לך באמת הצלחה.
יואב בן צור: תודה על תפקידך ובהצלחה בתפקידך.
יואב בן צור: חברי מיקי זוהר, אתה ידוע בנועם הליכותייך.
יואב בן צור: אין לנו ספק, ועדת הכנסת זה מקום של התגוששויות ומאוד במהירות הטונים יכולים לעלות לרמות, לאוקטבות, אבל זאת ועדה שבערבית קוראים לה ועדה "היימיש" כזאת, זאת ועדה שהיא די ועדה ביתית כזאת שכולם מחוברים עם כולם, ולכולם בסוף יש את האינטרס להוציא את עבודת הכנסת לפועל.
יואב בן צור: ולכן, אין לי ספק שתצליח, כמו שעשית בוועדות הקודמות, בוועדה הקודמת שניהלת בנועם ובחן, אין לי ספק שגם בוועדה הזאת תעשה עבודה טובה.
יואב בן צור: ואני חושב שאנחנו נראה פה באמת דיונים אולי קצת יותר רגועים, אולי פחות מתלהמים.
יואב בן צור: בוא נראה בהמשך הדרך איך זה יעבוד, בעזרת השם.
מכלוף מיקי זוהר: יהיה טוב.
מכלוף מיקי זוהר: נשתדל שלא להתלהם, ואם צריך להתלהם גם נתלהם קצת.
יואב בן צור: בהצלחה רבה.
מכלוף מיקי זוהר: בבקשה, חבר הכנסת נגוסה.
אחמד טיבי: אני רוצה להגיד, אדוני היושב-ראש - - -
מכלוף מיקי זוהר: רגע, טיבי, שנייה, יש עוד מיעוט, לא רק המיעוט שלך.
אחמד טיבי: הוא אומר לי תתאפק, תתאפק, כל הזמן.
מכלוף מיקי זוהר: חבר הכנסת נגוסה.
אברהם נגוסה: אני מברך את היושב-ראש היוצא מהוועדה חבר הכנסת יואב קיש, באמת נהנינו מאוד בהנהגתך בוועדה הזאת.
אברהם נגוסה: ניהלת את הוועדה בצורה מקצועית, עניינית, וזה יישר כוח.
אברהם נגוסה: ואני בטוח שתעשה גם בוועדת הפנים, ועדה גם חשובה מאוד.
אברהם נגוסה: היושב-ראש הנכנס חבר הכנסת מיקי זוהר, וזה באמת מתוך הניסיון שלך, אין לי ספק שגם אתה תנהל את הוועדה הזאת ברמה מקצועית, עניינית, כמו שאמרת, תעצור את הפופוליסטים ותנהל את הוועדה בצורה עניינית.
מכלוף מיקי זוהר: תודה רבה, חבר הכנסת נגוסה.
נורית קורן: אני רוצה לברך את חבר הכנסת היוצא יואב קיש, בוועדת הכנסת עשית עבודה מצוינת, ואתה תמשיך בוועדת הפנים.
נורית קורן: ואת מיקי זוהר, נברך אותך שאתה נכנס לוועדת הכנסת.
נורית קורן: אני בטוחה שתעשה עבודה מצוינת, ואני בטוחה שתביא גם את הוועדה של צדק חלוקתי לתוך ועדת הכנסת.
מכלוף מיקי זוהר: יש מצב.
מכלוף מיקי זוהר: רעיון.
נורית קורן: אתה תביא אותה לפה לידי ביטוי, ושום דבר לא הולך לאיבוד, הכול יהיה בסדר.
מכלוף מיקי זוהר: חד-משמעית.
יואב בן צור: או שתצרף אותה לוועדת החקירה לילדי תימן.
נורית קורן: אין ועדת חקירה.
נורית קורן: יש ועדה מיוחדת בכנסת, ולא צריך להקים כמו שהנשיא אמר, להקים ועדת חקירה נוספת.
נורית קורן: הגיע הזמן שידעו את הסמכויות ומה יש לוועדה שלי, ויש לה סמכויות טובות.
נורית קורן: אני מברכת את שניכם באמת שתעשו עבודה נהדרת.
מכלוף מיקי זוהר: רגע מכונן בו חבר הכנסת טיבי יאמר כמה מילים.
אחמד טיבי: להמשיך להתאפק?
אלעזר שטרן: הוא כבר דיבר.
מכלוף מיקי זוהר: נו, נו, אמרנו שנשמור על זכויות מיעוט בוועדה.
אחמד טיבי: אני רוצה עכשיו לא להגיד את מה שאמרת.
מכלוף מיקי זוהר: תגיד מה שאתה רוצה, טיבי, הכול בסדר.
אחמד טיבי: אדוני, אני רוצה להסכים איתך שבכל מה שקשור לצדק חברתי זאת פעם ראשונה שהליכוד התעסק בזה.
אחמד טיבי: אתה אמרת את זה, אני מסכים איתך.
אחמד טיבי: ואחרי שאתה מפסיק לכהן שם בוועדה, הליכוד יפסיק - - -
מכלוף מיקי זוהר: זה נכון, הליכוד לא עסק בנושאים חברתיים בצורה מספיקה, למעט בקדנציה האחרונה.
מכלוף מיקי זוהר: זאת הקדנציה בה יש 30 חברי כנסת של הליכוד שעושים פעילות חברתית.
אחמד טיבי: תמשיך לתקן, תמשיך לתקן, זה חשוב שאתה מתקן את זה.
מכלוף מיקי זוהר: זאת האמת.
נורית קורן: והעבירו כספים למיעוט.
אחמד טיבי: אדוני היושב-ראש, אני אחד הוותיקים כאן, ראיתי הרבה העברות שלטון.
אחמד טיבי: מה שמחזיק אותי בכנסת הזאת, שכל הזמן הרמה עולה ויש יותר ח"כים מוכשרים, החוקים יותר ליברליים, הם יותר סובלניים, כמו החוק האחרון לפני חצי שעה, למשל.
אחמד טיבי: ואני בטוח, מיקי, שלא תישאר מאחור, ואתה תמשיך להגביל את חסינות חברי הכנסת, בעיקר את של אלה שלא נולדו יהודים, כמו שאתה התבטאת לפני כמה ימים.
אחמד טיבי: על זה הוא אמר לי תשמור על איפוק ואל תגיד את מה שרצית להגיד.
מכלוף מיקי זוהר: לא, זה בסדר גמור.
אחמד טיבי: ואני אשמור על איפוק.
מכלוף מיקי זוהר: קודם כול, אין בעיה שאמרת את זה, ואני גם שמח שאמרת את זה.
אחמד טיבי: יש בעיה שאתה אמרת את מה שאמרת.
מכלוף מיקי זוהר: לא, אני דווקא עומד מאחורי דבריי, וברשותך, ואני שמח שאמרת את זה, כי אני אוכל לחדד את דבריי.
אחמד טיבי: אתה אמרת שהבעיה של הח"כים הערבים שהם לא נולדו יהודים.
מכלוף מיקי זוהר: לא, לא אמרתי שזאת בעיה.
מכלוף מיקי זוהר: אמרתי שכעובדה הם לא יהודים, ומהרגע שהם לא יהודים הם לעולם לא יוכלו לנהל את המדינה הזאת.
אחמד טיבי: זה לא מה שאמרת.
מכלוף מיקי זוהר: מי שיכול לנהל את המדינה הזאת הם יהיו רק יהודים, כי זאת מדינת היהודים.
מכלוף מיקי זוהר: זה מה שאמרתי, אני עומד מאחורי דבריי.
אחמד טיבי: אני רואה חלק מהיהודים בבית הזה, זה לא משהו.
מכלוף מיקי זוהר: אבל באותה נשימה גם אמרתי שאותם ערבים יכולים לחיות פה יחד איתנו בשוויון זכויות מלא, תוך כדי מצב שאנחנו דואגים לכך שכל הפערים שיש בינינו לבין הערבים מצטמצמים.
מכלוף מיקי זוהר: אגב, הוכחתי את זה בוועדה לצדק חלוקתי ושוויון חברתי בראשותי.
מכלוף מיקי זוהר: אפילו ועדת המעקב שלכם הערבית אמרה שפעילות הוועדה היא פעילות מבורכת בכל מה שקשור לצמצום פערים בין יהודים וערבים.
מכלוף מיקי זוהר: אז את זה לא טרחת להזכיר, וזה בסדר, אני לא מופתע.
<קריאה: אולי הוא לא קרא את זה.
מכלוף מיקי זוהר: אבל זאת זכותך.
מכלוף מיקי זוהר: בכל מקרה אני אמשיך לומר את דבריי.
מכלוף מיקי זוהר: היהודים ינהלו פה את המדינה, והערבים יחיו איתנו פה בנחת ובשלווה, זאת המגמה שאני מאמין בה.
אחמד טיבי: אין לנו בעיה שאנחנו לא יהודים, מר זוהר.
מכלוף מיקי זוהר: לא, אין לי בעיה עם זה שאתה לא יהודי, זה רק פשוט לא מקנה לך את האפשרות לנהל את המדינה, זה כל הסיפור.
מכלוף מיקי זוהר: ככה אמרתי, אני גם לא חוזר בי מאף מילה.
מכלוף מיקי זוהר: ההפך, טוב שעזרת לי לחדד את דבריי.
מכלוף מיקי זוהר: חבר הכנסת פולקמן.
רועי פולקמן: אני רק רוצה להודות לחבר הכנסת קיש על התקופה שלך כאן בראשות הוועדה, על יצירת הסכמות, היו פה לא מעט מתחים.
רועי פולקמן: אני בעיקר חייב לומר שאתה אדם שנוטה להיכנס לעומק של דברים, אני רואה את זה עכשיו בשעות הארוכות שאנחנו מבלים בחוק התקשורת שהפילו על כתפך תיק גדול.
רועי פולקמן: אני חושב שזה להיכנס לנעליים גדולות בוועדת הפנים, שזאת גם ועדה שיש בה צורך להיכנס לפרטים, ללמוד אותה לעומק, ולייצר הסכמות רחבות.
רועי פולקמן: אני חושב שהיו לא מעט דוגמאות שזה קרה כאן, בעיקר בחוקי התקשורת, וגם אני חושב שבחוק 15V, ובאחרים שכן פעלת לייצר הסכמות.
רועי פולקמן: אני גם רוצה לברך אותך, חבר הכנסת זוהר, אני חושב שיש לנו פה אתגר לנסות לייצר כאן היום כמה שפחות הכנעות במערכת הפוליטית, ולייצר הסכמות.
רועי פולקמן: זה תמיד מערך של קואליציה אופוזיציה, זה ברור, אבל בנושאי ליבה, דיברנו על זה לא מעט, בחוקי-יסוד, בחוקים שהם כללי המשחק, כללי ההתנהלות של הכנסת, חוקים על אופן התנהלות הבחירות, חוקי התקשורת, אלה דברים שבהם האתגר הגדול הוא לייצר הסכמות.
רועי פולקמן: לא פשוט, אנחנו היום בעידן תקשורתי שמעודד הקצנה מכל הצדדים, האופוזיציה מנסה להיות קיצונית יותר.
רועי פולקמן: ומיקי, אני חושב שיש אמירה שפה אני כן אגיד אותה, כי זה היה חשוב גם לחבר הכנסת קיש לאורך כל הדרך, אני מאוד מסכים עם זה שככל שאנחנו נעשה כאן את תפקידנו ונייצר הסכמות, פחות ח"כים ילכו לבתי המשפט, אני חושב שהדבר הזה הוא לא תקין.
רועי פולקמן: אני יודע שלחבר הכנסת קיש המסר הזה היה מאוד חשוב.
רועי פולקמן: והתפקיד שלנו כאן הוא להתנהל באופן כזה שבאמת לא יצטרכו את זה, לא עתירות, לא על פרוצדורות.
רועי פולקמן: אני חושב שלבית המשפט אין מקום להתערב בפרוצדורות של התנהלות הכנסת, ולא על נושאים עקרוניים, וזה כמובן דורש ריסון מצד בית המשפט, אבל זה גם דורש התנהלות אחראית מצידנו.
רועי פולקמן: ואני בטוח שתוביל את זה בקו הזה, אז תודה רבה.
מכלוף מיקי זוהר: הדברים בסיפה שלך מאוד מאוד חשובים בכל מה שקשור להתנהלות חברי הכנסת אל מול הקונספט הזה שהם מבינים שכל פעם שהחלטה בכנסת לא מקובלת עליהם הם רצים לבג"ץ.
מכלוף מיקי זוהר: אני חושב שיכול להיות שוועדת הכנסת תעסוק בנושא הזה, ואני אשמח שנשב לגבש איזשהו - - -
רועי פולקמן: אז אפשר לעשות את זה בנורמות שנייצר כאן, לא כל דבר צריך להיות בהגדרות.
מכלוף מיקי זוהר: בשמחה, אני מסכים.
רועי פולקמן: אלו בהחלט נורמות והתנהלות.
מכלוף מיקי זוהר: חברת הכנסת רחל עזריה.
רחל עזריה: מיקי, באתי לפרגן לך.
רחל עזריה: אחרי שלוש שנים שאנחנו יושבים בוועדת הכספים.
מכלוף מיקי זוהר: יושבים אחד ליד השני גם בכנסת.
רחל עזריה: - - - באמת, אני ממש שמחה בשבילך, אני חושבת שאתה תעשה עבודה טובה.
רחל עזריה: ועכשיו כל מה שהוא אמר, זה הכול בסדר, בסוף, מיקי, מגיעים להסכמות.
רחל עזריה: מיקי בעיני הוא חבר הכנסת שהכי כיף לריב איתו בכנסת, נכון?
מכלוף מיקי זוהר: כן, אלו ריבים כאלה נחמדים.
רחל עזריה: ריבים כאלה, נפתור בסוף את הכול.
רחל עזריה: א', באמת לפרגן.
רחל עזריה: יואב, פחות עבדתי מולך פה בוועדת הכנסת, אבל אני בטוחה שעשית עבודה מצוינת, ואני רואה פה שכולם מאוד מתרגשים.
רחל עזריה: לך, דודי, רציתי לומר משהו, אנחנו מכירים הרבה שנים.
יואב קיש: אנחנו תכף מגיעים לוועדת הפנים, אז יהיה לך להגיד לו את הכול.
רחל עזריה: למרות שהייתי כבר קודם חברה בוועדה, אני כבר לא, אבל אני מכירה אותך הרבה שנים עוד מעיריית ירושלים, בעיני עשית עבודה מצוינת בוועדת הפנים.
רחל עזריה: רואים גם שאתה מכיר גם את הרשויות המקומיות, וזה מאוד מאוד חשוב לעבודה.
רחל עזריה: אני יודעת שיש המון המון צער בוועדה על הפרישה שלך, אבל כולנו מקווים שתביא את הסגנון.
רועי פולקמן: יו"ר הקואליציה זה כמו יו"ר של כל הוועדות.
רחל עזריה: כן, אבל זה פחות שלטון מקומי, אבל אני בטוחה שאתה תביא את הסגנון הזה גם הלאה.
רחל עזריה: בקיצור, בהצלחה גדולה לכולם.
רחל עזריה: יואב, אם תרצה אז יש פה הרבה חברי כנסת שבאו מהרשויות המקומיות, ונוכל לעשות לך השתלמות קצרה.
רחל עזריה: בהצלחה.
מכלוף מיקי זוהר: חברי ורעי יושב-ראש הקואליציה דודי אמסלם.
דוד אמסלם: אנחנו כבר צריכים לרדת למטה, יש לנו ישיבה ב-10:00 לעשות את ההחלפה בוועדת הפנים, אז שם בעצם אדבר קצת יותר בהרחבה.
דוד אמסלם: אבל באמת, קודם כול לך, יואב, אני רוצה להודות לך על העבודה שעשית כאן, גם בשם הכנסת וגם בשם הסיעה, הקואליציה והסיעה.
דוד אמסלם: זאת עבודה לא פשוטה, הרבה פעמים דברים טכניים, ולפעמים, אתה יודע, פה ויכוחים, שם אי-הסכמות, אבל בסופו של דבר אני חושב שניווטת את הספינה כמו שצריך.
דוד אמסלם: ולך, מיקי, כמובן, אני נותן לך חיבוק ואהבה גדולה, בהצלחה.
דוד אמסלם: אני משוכנע לחלוטין שתוביל את זה בצורה גם יותר נעימה מאשר האנשים פה חושבים, הם לא מכירים אותך מספיק טוב, לדעתי.
דוד אמסלם: בגלל שאתה מנטש, אתה בן אדם עם לב גדול.
דוד אמסלם: ואני בטוח שגם אזרחי מדינת ישראל ייהנו מכל מה שתעשה כאן בוועדה.
דוד אמסלם: אז אני רק ארחיב למטה בוועדה הפנים.
מכלוף מיקי זוהר: תודה, דודי.
מכלוף מיקי זוהר: שלום רב, אני מתכבד לפתוח את הישיבה.
יואל חסון: דנו בעניין בסיעות האופוזיציה.
יואל חסון: אנחנו לא רוצים להשתתף בוועדה הזאת.
יואל חסון: למה היועצת המשפטית לא פה?
<אתי בן יוסף: יש לה ועדת אתיקה.
יואל חסון: אני צריך אותה.
יואל חסון: זו לא ועדה משותפת – זו ועדה מיוחדת, והיא טענה שבוועדה משותפת אפשר לקבוע בלי לשאול אותנו, כי היושבי-ראש נותנים שמות, אבל זאת לא ועדה משותפת.
יואל חסון: אז אם אנחנו נותנים שמות, מי נותן את השמות?
יואל חסון: ואנחנו לא רוצים לתת שמות.
מכלוף מיקי זוהר: אז אל תיתנו.
מכלוף מיקי זוהר: אי אקבע בלעדיכם.
יואל חסון: אתה לא יכול לקבוע בלעדינו.
מכלוף מיקי זוהר: אני יכול.
מכלוף מיקי זוהר: זה לא תקנון הכנסת.
מכלוף מיקי זוהר: היא אמרה: מקובל.
יואל חסון: זה מיוחדת.
מכלוף מיקי זוהר: מקובל שמתייעצים.
מכלוף מיקי זוהר: זה לא חובתי להתייעץ.
מכלוף מיקי זוהר: התייעצתי.
מכלוף מיקי זוהר: אתם לא רוצים לשתף פעולה – אני אעשה את זה בלעדיכם.
איילת נחמיאס ורבין: אנחנו לא רוצים לשתף פעולה עם ועדה שלא מתכוונת להוציא תחת ידיה חוק.
איילת נחמיאס ורבין: אתם מבזים את זמן הכנסת.
יואל חסון: היא ועדה משותפת בוודאות?
<אתי בן יוסף: כך החליטו אז, שזה עובר לוועדה משותפת.
מכלוף מיקי זוהר: אני קובע את החברים, ותוכלו לא להשתתף בדיונים.
יואל חסון: אני מודיע לך – אנחנו רואים בוועדה הזאת ועדה לא לגיטימית, שלא באה לקדם את רוח החוק ומטרותיו של החוק, אלא באה ליצור קומבינה פוליטית.
יואל חסון: אנחנו לא ניקח חלק בזה.
יואל חסון: ואם תכפו עלינו שמות, אנחנו נגיש התפטרות של כל חברי הוועדה מהאופוזיציה.
מכלוף מיקי זוהר: לגיטימי.
מכלוף מיקי זוהר: אלה השמות המוצעים, מטעם ועדת הכנסת – חבר הכנסת דודי אמסלם – יושב-ראש הוועדה, חבר הכנסת מיקי מכלוף זוהר, חברת הכנסת רויטל סויד, חבר הכנסת יואב בן-צור, חבר הכנסת אחמד טיבי.
מכלוף מיקי זוהר: מטעם חברי ועדת הכלכלה – חבר הכנסת דוד ביטן, חברת הכנסת נחמיאס ורבין, חבר הכנסת יעקב אשר, חבר הכנסת דב חנין וחבר הכנסת רועי פולקמן.
מכלוף מיקי זוהר: ועכשיו נעבור להצבעה.
מכלוף מיקי זוהר: מי בעד הקמת הוועדה – שירים את ידו.
מכלוף מיקי זוהר: הצבעה בעד ההצעה – 4 נגד – 2 ההצעה בדבר הקמת הוועדה המשותפת אושרה.
מכלוף מיקי זוהר: אושרה רביזיה שתידון בשעה 14:10.
יואל חסון: לא, יש ישיבות סיעה.
מכלוף מיקי זוהר: לא מעניין אותי.
מכלוף מיקי זוהר: לך לתקנון.
מכלוף מיקי זוהר: תגיש ערעור.
יואל חסון: ישיבות סיעה?
יואל חסון: אני רוצה את היועצת המשפטית להתייעצות סיעתית.
יואל חסון: יש פה נהלים.
יואל חסון: זה לא עסק פרטי פה.
מכלוף מיקי זוהר: דיון ברביזיה.
מכלוף מיקי זוהר: אתה מנמק את הרביזיה?
יואל חסון: לגבי סעיף 7, הפטור לטובת חוק ערוץ 20, אני אומר בצורה ברורה – כל החקיקה הזאת בענייני תקשורת באופן טבעי גורמת לנו לחשדנות יתרה, באופן טבעי.
יואל חסון: יש פה איזו בהילות ועיסוק בעולם התקשורת, כאילו כל אחד מניף פה את דגל התקשורת, ומועמד להיות שר התקשורת, כשעל כל זה מנגן ראש הממשלה נתניהו, שמתברר שבשביל איזה אזכור חיובי בואללה סלבס הוא היה מוכן למכור חצי מדינה.
יואל חסון: אז אני אומר לכם בצורה הכי ברורה – אני לא סומך על מי שמגיש את החוק הזה רק בגלל הבהילות.
יואל חסון: רק העובדים שאתם מבקשים פטורים.
יואל חסון: אי-אפשר לחכות עוד יום, לעשות עוד דיון?
יואל חסון: מה זה כל הבהילויות האלה?
יואל חסון: מה זה כל הדחיפויות האלה?
יואל חסון: מה אתם עושים שם, שאנחנו עדיין לא יודעים ולא קוראים?
יואל חסון: לא מספיקה לכם פרשת 4000?
יואל חסון: אתם רוצים פרשת 5000 ופרשת 6000, ובכוח להגיע לפרשת 10,000 בסוף?
יואל חסון: יש פה עיסוקים מושחתים.
יואל חסון: יש כאן, בתוך החוק הזה יש ח"כים שמקדמים אג'נדה פוליטית, ומקדמים ערוץ, שאמור לשרת להם את האג'נדה, וכל אחד חושב על עצמו, והורסים פה גם את עולם התקשורת, ואולי גם עושים תחת ידם שחיתויות.
יואל חסון: אגב, אני לא מתייחס למהות החוק.
יואל חסון: אנחנו הגשנו הסתייגויות לחוק הזה, וננמק את ההסתייגויות האלה, ואנחנו נתמוך בהסתייגוית שלנו, ונקבל את העמדה בסופו של דבר, ונדון על זה בסיעה, אבל אני אומר בשורה התחתונה – מה שאותי מטרידה זו הבהילות, ומה עומד מאחורי הפעולות האלה, ולמה אתם כקואליציה כל כך חדורי מוטיבציה לקדם חקיקה בעולם התקשורת ולהפוך פה הכול מקצה לקצה.
יואל חסון: לכן, אדוני, אני מבקש לקבל את הרביזיה שלי.
מכלוף מיקי זוהר: מי בעד הרביזיה – ירים את ידו.
מכלוף מיקי זוהר: הצבעה בעד הרביזיה – 3 נגד – 5 הרביזיה לא נתקבלה.
יואל חסון: אני מבקש שיירשם לפרוטוקול, אדוני היושב-ראש, שאני מתנגד לדיון בזמן סיעה.
מכלוף מיקי זוהר: דיון ברביזיה נוספת בשעה 15:00.
מכלוף מיקי זוהר: הנושא: רביזיה שהוגשה על-ידי חבר הכנסת יואל חסון.
מכלוף מיקי זוהר: אנא ממך, נמק את הרביזיה שלך.
יואל חסון: אדוני היושב-ראש, אנחנו דיברנו בוועדה באותו לילה של הפיצולים, שאין היגיון בהעברת החוק הזה של רשות מטרופולינית לוועדה משותפת שאנחנו לא מבינים מה הקשר שלה ומה היכולות שלה.
יואל חסון: אנחנו רוצים להבין מה המניעים.
יואל חסון: אנחנו האופוזיציה לא נהיה, אדוני היושב-ראש, חלק מהמשחקים שלכם ומהתרגילים הפוליטיים.
יואל חסון: לא מוכנים להשתתף בזה.
יואל חסון: אז נכון שהתקנון מאפשר לכם לכתוב מיהם נציגי האופוזיציה בלי לשאול את האופוזיציה, בלי להתעניין עם האופוזיציה את מי היא רוצה ומה היא רוצה.
יואל חסון: אז אני מודיע לכם שקיבלנו החלטה, כל סיעות האופוזיציה, בישיבה ב-13:00 בצהריים, שאנו נתפטר מהוועדה הזאת.
יואל חסון: כל מי שהוא חבר נציג האופוזיציה, יגיש מכתב התפטרות, ולא יהיה חבר בוועדה הזאת.
יואל חסון: אדוני היושב-ראש, אין משמעות לזמן כשהיושב-ראש לא מאזין לדברי איש האופוזיציה.
יואל חסון: אתה לא האזנת לי, זה לא מקובל עליי.
יואל חסון: היועצת המשפטית - אני רשאי שהיושב-ראש יקשיב לי.
יואל חסון: היועצת המשפטית, אנחנו מתפטרים מהוועדה הזאת.
יואל חסון: תוגש התפטרות של כל חברי האופוזיציה מהוועדה.
יואל חסון: אני מדגיש שוב בפני היועצת המשפטית שכל נציג אופוזיציה, גם שימונה אחרי אותם מתפטרים, יתפטר.
יואל חסון: אנחנו לא רואים בוועדה הזאת ועדה לגיטימית שאמורה לדון בחוק הזה.
יואל חסון: ועדת הכלכלה היא זו שאמורה לדון.
יואל חסון: כולנו נתפטר ברגע שהמינוי ייכנס לתוקף, ואם תמנו אחרים, גם הם יתפטרו.
<ארבל אסטרחן: הכנסת הצביעה על זה.
מכלוף מיקי זוהר: מי בעד הרביזיה – שירים את ידו.
מכלוף מיקי זוהר: הצבעה בעד הרביזיה - 1 נגד – 3 הרביזיה לא התקבלה.
מכלוף מיקי זוהר: בקשת יושב-ראש ועדת הפנים והגנת הסביבה למיזוג הצעות החוק הבאות: א.
מכלוף מיקי זוהר: פרק י"ב (רישוי עסקים), סעיפים 108(23)-פרק ב'1 המוצע, 109(ב)(1) - לעניין פרק ב'1 (רישוי עסקים בעלי חשיבות לאומית), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018 (מ/1196).
מכלוף מיקי זוהר: ב.
מכלוף מיקי זוהר: הצעת חוק רישוי עסקים (תיקון - רישוי מפעלי תשתית לאומית), התשע"ח-2017 (פ/4832/20), של חה"כ משה גפני וקבוצת חברי כנסת
מכלוף מיקי זוהר: נושא שני: בקשת יושב-ראש ועדת הפנים והגנת הסביבה למיזוג הצעות החוק הבאות: פרק י"ב (רישוי עסקים), זה חוק ההסדרים, וחוק רישוי עסקים, של חבר הכנסת משה גפני.
מכלוף מיקי זוהר: זה בעצם מיזוג של הצעת חוק של גפני לחוק ההסדרים.
מכלוף מיקי זוהר: מישהו רוצה להתנגד?
יואל חסון: כן, אדוני.
מכלוף מיקי זוהר: אישרת את זה.
מכלוף מיקי זוהר: הצבעת על זה בעד.
יואל חסון: חשבתי על זה, והספקתי אפילו לעשות התייעצות סיעתית, לא על חשבון זמן הוועדה.
יואל חסון: בהתייעצות הסיעתית למדתי, שבסופו של דבר, מאחורי כל התרגילים האלה של החיבורים, בסוף יש מטרה שאני לא יודע לזהות אותה, ואני מזהה אותה אחר כך בפרשת 5000.
יואל חסון: כדי למנוע פרשת 5000 מראש, ולהציל אתכם מעצמכם, אני מתנגד לדבר הזה.
מכלוף מיקי זוהר: מי בעד – ירים את ידו.
מכלוף מיקי זוהר: הצבעה בעד הבקשה - 3 נגד - 1 נמנעים - אין הבקשה למיזוג אושרה.
מכלוף מיקי זוהר: אם אתה לא מסיר את הרביזיה, זה עניין שלך עם גפני – לא אתי.
מכלוף מיקי זוהר: אתה פשוט פוגע בחקיקה של גפני.
מכלוף מיקי זוהר: שלום רב, אני מתכבד לפתוח את ישיבת ועדת הכנסת.
מכלוף מיקי זוהר: נושאים רבים לפנינו היום.
מכלוף מיקי זוהר: הנושא הראשון: קביעת ועדה לדיון בהצעת חוק רישוי עסקים, של חבר הכנסת גפני.
מכלוף מיקי זוהר: אנחנו מבקשים להעביר את הצעת החוק הזו לוועדת הפנים, שדנה היום בחוק הזה במסגרת חוק ההסדרים.
מכלוף מיקי זוהר: העניין נעשה גם לבקשתו של חבר הכנסת גפני, יושב-ראש ועדת הכספים.
יואל חסון: אדוני, למרות ההתנהלות הקואליציונית הנוראית שלכם, אנחנו נתמוך בזה.
מכלוף מיקי זוהר: אני מודה לך על ההחלטה.
מכלוף מיקי זוהר: הצבעה בעד ההצעה – פה אחד ההצעה להעביר את הצעת חוק רישוי עסקים (תיקון רישוי מפעלי תשתית לאומית), התשע"ח-2017, לוועדת הפנים, אושרה.
מכלוף מיקי זוהר: ההחלטה התקבלה פה אחד.
מכלוף מיקי זוהר: סעיף 2, קביעת ועדה לדיון בהצעה לסדר היום בנושא: "התמודדות המדינה עם תופעת הבדידות בקרב האזרחים הוותיקים", של חה"כ טלי פלוסקוב וחה"כ ענת ברקו.
מכלוף מיקי זוהר: הוצע במליאה להעביר את זה לוועדה המשותפת לוועדת העבודה ולוועדת הכלכלה.
מכלוף מיקי זוהר: מישהו רוצה להתייחס לסוגיה?
<ארבל אסטרחן: רק יש לומר שההצעה הזאת עלתה במליאה.
<ארבל אסטרחן: שם רצו להעביר את זה לוועדה משותפת.
<ארבל אסטרחן: לא ניתן להעביר לוועדה משותפת ישירות מהמליאה - לכן זה מגיע לכאן.
מכלוף מיקי זוהר: נכון, חברים.
מכלוף מיקי זוהר: כפי ששמעתם, היועצת המשפטית הבהירה – היא רוצה ועדה משותפת, וזה צריך לעבור דרכנו.
מכלוף מיקי זוהר: לכן אני רוצה להביא את זה להצבעה.
מכלוף מיקי זוהר: כי אי-אפשר להעביר ישירות מהמליאה לוועדה משותפת - זה צריך לעבור דרך ועדת הכנסת.
מכלוף מיקי זוהר: אנחנו סוג של תחנת מעבר.
מכלוף מיקי זוהר: מי בעד - ירים את ידו.
מכלוף מיקי זוהר: הצבעה בעד ההצעה – פה אחד ההצעה אושרה.
מכלוף מיקי זוהר: בקשת יושב-ראש הוועדה המשותפת לוועדת הכלכלה ולוועדת הכנסת, חה"כ יואב קיש להקדמת הדיון בהצעת חוק הרשות השנייה לטלוויזיה ורדיו (תיקון מס' 44)(אסדרת רשיונות לשידורי טלוויזיה), התשע"ח-2018, לפני הקריאה השנייה והשלישית.
מכלוף מיקי זוהר: חוק ערוץ 20.
מכלוף מיקי זוהר: בבקשה, אדוני יושב-ראש הוועדה המשותפת.
יואב קיש: התחיל כתיקונצ'יק ונגמר כרפורמה.
יואל חסון: אפשר לברר אם אתה מכיר את הבעלים של ערוץ 20?
יואב קיש: אני מכיר את כל המנכ"לים של כל הערוצים המסחריים, גם את הבעלים של אללה טיוי.
מכלוף מיקי זוהר: עכשיו זה עובד ככה – אם אתה מכיר את הבעלים, אסור לו לכתוב עליך.
מכלוף מיקי זוהר: מבינים כמה זה מופרך?
מכלוף מיקי זוהר: אתה מכיר את הבעלים, והוא כתב עליך חיובי, אז כבר קיבלת שוחד.
מכלוף מיקי זוהר: נו, באמת.
יואל חסון: אתם אנשים אמיצים.
מכלוף מיקי זוהר: יש גבול.
מכלוף מיקי זוהר: מה אנחנו פה?
יואב קיש: נפגשתי עם כל המנכ"לים ושמעתי את הדעות שלהם.
יואב קיש: אתה חושב שאעשה כזה חוק?
יואל חסון: כמה פעמים הופעת בערוץ 20 בחודש האחרון?
מכלוף מיקי זוהר: המון.
יואב קיש: הופעתי יותר בתוכניות בוקר.
יואל חסון: אני שואל כדי להגן עליך, חבר הכנסת קיש.
יואב קיש: אני שמח שיש ערוץ 20, שהוא ערוץ עם אג'נדה ימנית, ואומר את הדעות שלו בצורה הכי ברורה.
יואב קיש: שימשיך ויעשה, ואנחנו בעדו בכל הכוח.
יואב קיש: ואני גם בעד אללה טיוי, שיש ערוץ שדובר ערבית למגזר הערבי, ואני אעזור לו בכל הכוח, ואני גם בעד ערוץ 9, שדובר רוסית למגזר הרוסי, וגם ערוץ 24.
יואב קיש: ואם לא הייתי עושה את התיקונים האלה- - - מה שעשינו בחוק הזה, חבר הכנסת יואל חסון, הוא חשוב מאוד.
יואב קיש: אני מבקש לאשר את ההקדמה לקריאה.
מכלוף מיקי זוהר: בבקשה, חבר הכנסת יואל חסון, מרכז האופוזיציה, בבקשה.
יואל חסון: ביל להתייחס לגופו של החוק, אני המום, שאתם כאילו לא חיים בארץ הזאת.
יואל חסון: כאילו אתם לא קוראים את החדשות של הימים האחרונים.
יואל חסון: אתם הולכים ברחוב, וכל הח"כים שמצביעים עכשיו בעד ההקדמה הזאת.
יואל חסון: אתם לוקחים חוק שעוסק בעולם התקשורת, שנולד כנראה מסיבות פוליטיות, כדי לדאוג לערוץ אחד.